“ก.พาณิชย์จีน” ยันเจรจาการค้าจีน-สหรัฐบางส่วนเสร็จสมบูรณ์แล้ว
“ก.พาณิชย์จีน” ยันเจรจาการค้าจีน-สหรัฐบางส่วนเสร็จสมบูรณ์แล้ว
“ก.พาณิชย์จีน” ยันเจรจาการค้าจีน-สหรัฐบางส่วนเสร็จสมบูรณ์แล้ว
27 ต.ค. 2562

ผู้สื่อข่าวรายงานว่า กระทรวงพาณิชย์จีนระบุในแถลงการณ์วานนี้(26ต.ค.62) นายหลิว เหอ รองนายกรัฐมนตรีจีนได้หารือทางโทรศัพท์กับนายโรเบิร์ต ไลท์ไฮเซอร์ ผู้แทนการค้า และนายสตีเวน มนูชิน รมว.คลังสหรัฐเมื่อคืนวันศุกร์(25 ต.ค.62) และทั้งสองประเทศยืนยันว่า การหารือทางเทคนิคเกี่ยวกับข้อตกลงการค้าบางส่วนได้เสร็จสมบูรณ์แล้วทั้งสองฝ่ายยังได้ตกลงที่จะแก้ไขข้อกังวลหลักของกันและกันอย่างเหมาะสมด้วย   
โดยแถลงการณ์ระบุว่า ทั้งสองฝ่ายยืนยันว่า สหรัฐจะนำเข้าสัตว์ปีกปรุงสุกและผลิตภัณฑ์ปลาดุกจีน ในขณะที่จีนจะยกเลิกการห้ามนำเข้าสัตว์ปีกของสหรัฐ  นอกจากนี้ ทั้งสองประเทศยังได้เห็นพ้องกันเกี่ยวกับการประยุกต์ใช้ระบบข้อมูลสาธารณสุขสำหรับผลิตภัณฑ์เนื้อสัตว์